Φραντσεσκέτο Τσύμπο

Ο Φρανσεσκέτο, ιταλ.: Franceschetto Cybo (βαπτισμένος Francesco) (π. 1450 – 25 Ιουλίου 1519) από τον Οίκο των Τσύμπο, ήταν Ιταλός ευγενής, αξιοσημείωτος ως νόθος γιος του πάπα Ιννοκεντίου Η΄ (Τζιοβάννι-Μπατίστα Τσύμπο). Αργότερα νομιμοποιήθηκε από τον πατέρα του και έγινε ο νόμιμος κληρονόμος του. Ο Φραντσεσκέτo ήταν διαβόητος για τον εθισμό του στα τυχερά παιχνίδια και την άσκοπη δαπάνη του παπικού ταμείου σε διάφορες απολαύσεις και σκάνδαλα.  Κατά τα άλλα είναι αξιοσημείωτος για τον -πολιτικής σκοπιμότητας- γάμο του με τη Mαγδαληνή των Μεδίκων, και οι απόγονοί τους σχημάτισαν έναν κλάδο, που παραμένει στους ευγενείς της Ευρώπης μέχρι σήμερα.

Πρώιμη ζωή 
Γεννήθηκε στη Νάπολη το 1450, από μία άγνωστη Ναπολιτάνα και τον Τζιοβάννι-Μπατίστα Τσύμπo.  Ο πατέρας του εξελέγη αργότερα ως πάπας και πήρε το όνομα Ιννοκέντιος Η΄.  Αν και γεννήθηκε με το όνομα Φραντσέσκο, είχε το παρωνύμιο «Φραντσεσκέστο» λόγω του μικρού μεγέθους του. Μετά την άνοδο τού πατέρα του στον παπισμό ως ποντίφηκας Ιννοκέντιος Η΄, ο Φραντσεσκέτo ασχολήθηκε αχαλίνωτα και έγινε διάσημος με τυχερά παιχνίδια και γυναίκες, σε όλη τη Ρώμη.  Μετά από αποτυχημένες απόπειρες γάμου με μία από τις νόθες κόρες τού βασιλιά της Νάπολης, ο Φραντσεσκέτo νυμφεύτηκε τελικά την κόρη του Λαυρεντίου Α΄ του Μεγαλοπρεπούς, τη Mαγδαληνή των Μεδίκων.  Αυτό ήταν μέρος μίας συμφωνίας μεταξύ τού πάπα Ιννοκεντίου Η΄ και του Λαυρεντίου Α΄, όπου ο πάπας θα έκανε τον Τζιοβάνι των Μεδίκων, γιο του Λαυρεντίου Α΄, καρδινάλιο, σε αντάλλαγμα για τον γάμο αυτόν με τη Μανταλένα. Μέσω αυτού τού γάμου και της συμφωνίας, επομένως, ο Φραντσεσκέτo ήταν κουνιάδος του πάπα Λέοντα Ι΄ (Τζιοβάννι ντε' Μεντίτσι).

Ευγενής καριέρα 
Παρά την κακή φήμη του και τα πολυάριθμα σκάνδαλα που τον περιέβαλαν, ο Φραντσεσκέτo έλαβε από τον πατέρα του σημαντικές θέσεις στα Παπικά Κράτη: έγινε κυβερνήτης και στρατηγός της Ρώμης (1488)· έλαβε τα φέουδα των Τσερβετέρι και Aνγκουιλάρα (1490) και τον τίτλο του κόμη του παλατιού του Λατερανού, μεταξύ άλλων. 

Τον Σεπτέμβριο του 1490, εν μέσω ψευδών φημών για το τέλος του Ιννοκέντιου Η΄, ο Φραντσεσκέτo προσπάθησε να καταλάβει το παπικό θησαυροφυλάκιο  και επίσης απήγαγε τον Τζεμ, γιο τού σουλτάνου Mεχέτ Β΄, σε μία προσπάθεια να αποσπάσει χρήματα για λύτρα. Αυτό απέτυχε, όταν αποδείχθηκε ότι ο πάπας ήταν ζωντανός, αλλά ένα σημαντικό μέρος τού θησαυροφυλακίου είχε απολεσθεί μετά από αυτό. 

Δύο χρόνια αργότερα, μετά το τέλος του Iννοκεντίου Η΄, ο Φραντσεσκέτo αναγκάστηκε να κρυφτεί μετά την εκλογή του πάπα Αλεξάνδρου ΣΤ΄, ο οποίος έβλεπε άσχημα τούς συμμάχους τού Φραντσεσκέτo: τούς Mεδίκους και τούς Oρσίνι. Ο Φραντσεσκέτto αναγκάστηκε να πωλήσει πολλά από τα υπάρχοντα τού πατέρα του, συμπεριλαμβανομένου τού τίτλου τού κόμη τής Aνγκουιλάρα, ενώ μετακινούνταν ανάμεσα σε διάφορες πόλεις της Ιταλίας. Μπόρεσε τελικά να επιστρέψει στη Ρώμη χάρη στην εκλογή του ευνοϊκότερου πάπα Ιουλίου Β΄ ντελα Ρόβερε (1503), ο οποίος τού έδωσε τον τίτλο του δούκα του Σπολέτο.

Η τύχη του Φραντσεσκέτo συνέχισε να βελτιώνεται με την εκλογή τού κουνιάδου του Τζιοβάννι ντε Μεντίτσι ως πάπα Λέοντα Ι΄, ο οποίος τού έδωσε επίσης αρκετούς τίτλους και τελικά έκανε τον Ιννοκέντιο, γιο τού Φραντσεσκέτo, καρδινάλιο.

Το τέλος 
Απεβίωσε το 1519 μετά από ένα ταξίδι στην Τύνιδα. Είναι θαμμένος στον τάφο του Iννοκεντίου Η΄ στη βασιλική του Αγίου Πέτρου.

Οικογένεια 
Νυμφεύτηκε τη Μαγδαληνή των Μεδίκων, κόρη του Λαυρέντιου Α΄ ηγέτη της Φλωρεντίας και είχε τέκνα:
 Iννοκέντιος, αρχιεπίσκοπος της Γένουας και καρδινάλιος 
 Λαυρέντιος,  ιδρυτής τού κλάδου Τσύμπο-Μαλασπίνα
 Αικατερίνη,  δούκισσα του Καμερίνο
 Τζιαμπατίστα, επίσκοπος της Μασσαλίας 
 Iππολύτα, παντρεύτηκε τον Ρομπέρτo ντι Σανσεβερίνο, κόμη του Καϊάτσo 
 Ελεονόρα,  μοναχή των Βενεδικτίνων.

Βιβλιογραφικές αναφορές

Πηγές 
 

Κόμητες της Ιταλίας
Δούκες του Σπολέτο